Pótfelvételi - Nyíregyházán eredményesebb a tavalyinál - szabolcsihir.hu
CampuspótfelvételiNyíregyházi Egyetem
Pótfelvételi - Nyíregyházán eredményesebb a tavalyinál
Több hallgatót vettek fel.
Az idén 140-en adták be jelentkezésüket az egyetem által meghirdetett önköltséges képzésekre, közülük 87-ek nyertek felvételt. Az előző évi 53 százalékos bekerülési mutatóhoz képest az idén a jelentkezők 62 százaléka kapott pozitív értesítést - közölte a Szabolcsihírrel Béres Tamás pr-referens.
Alapképzésben a gazdálkodási és menedzsment, tanító, valamint a sport - és rekreációszervezés szakokon kezdhetik meg a legtöbben tanulmányaikat, míg a tanárképzésben a mester szintű angol nyelv és kultúra tanára szakon.
A Nyíregyházi Egyetemen augusztus 28-án a nappali tagozatosok beiratkozása zajlott, szeptember 1-jén pedig a levelezős képzésre felvett hallgatóit várja az intézmény. A szemeszter szeptember 4-én kezdődik.
Szakirányú továbbképzésekre még lehet jelentkezni. A diplomások számára kínált szakirányú továbbképzésekre továbbra is fogadja az intézmény a jelentkezéseket, a meghosszabbított jelentkezési határidő szeptember 1-je. További információk a www.nye.hu honlapon találhatóak.
pótfelvételiNyíregyházi Egyetem
Klórgázmérgezés - újabb fejlemények